alexandrainst/scandi-wiki huggingface dataset:
Sofies siste stikk

Sofies siste stikk (originaltittel: Stikkfrí, også kjent under navnet Count Me Out) er en islandsk barnefilm fra 1997 skrevet og regissert av Ari Kristinsson.

Filmen var Islands kandidat til Oscar for beste internasjonale film i 1998 uten å bli nominert. Den ble nominert til nordisk Amanda under Amandaprisen 1998.

Skuespillere 
 Bergþóra Aradóttir: Hrefna
 Freydís Kristófersdóttir: Yrsa
 Edda Heidrún Backman: Yrsas mor
 Halldóra Björnsdóttir: Hrefnas mor
 Maria Ellingsen: Pálina
 Bergsveinn Eyland: Kerru strákur
 Halldóra Geirharðsdóttir: Margrét «Magga»

Referanser

Eksterne lenker 
 

Islandske barnefilmer
Filmer fra 1997
Karl Peder Boguslav Herman Wedel-Jarlsberg

Karl Peder Boguslav Herman Wedel-Jarlsberg (1870-1946) var en norsk legasjonsråd og stamhusbesitter til Jarlsberg. 

Han ble født den 28. november 1811 på gården Rise som eldste sønn av øverste kammerjunker Johan Caspar Herman Wedel-Jarlsberg og Helene Louise Celine Radetzka-Miculicz (1847–1931). Etter juridisk embedseksamen gikk han i utenrikstjeneste og bekledde i en rekke år stillinger i Bourdeaux, Stockholm, Paris, St. Petersborg og Madrid. I 1905 hadde han vært statsminister Christian Mikkelsens sekretær ved forhandlingene i Karlstad. 

I 1914 tok han avskjed fra sine utenlandsverv og flyttet hjem. Da faren døde i 1922 overgikk Jarlsberg og tittelen stamhusbesitter til ham. Fra 1930 overtok nevøen Herman Wedel-Jarlsberg bestyrelsen av godset, og i 1946 forpaktningen.

I 1946 kjørte Herman stamhusbesitteren til Grimstad for å feriere, hvor sistnevnte ble syk og brakt til Arendal sykehus, hvor han døde. Liket ble bisatt i Sem kirke og gravlagt i Store Guldkrone.

Referanser 

Wedel-Jarlsberg-slekten
Norske diplomater
Frederik Holst (fotballspiller)

Frederik Lucas Holst (født 24. september 1994) er en dansk fotballspiller som fra den 2. desember 2022 er klubbløs.

Referanser

Eksterne lenker 
 

Danske fotballspillere
Utenlandske fotballspillere i Norge
Fotballspillere for Brøndby IF
Fotballspillere for Sparta Rotterdam
Fotballspillere for IF Elfsborg
Fotballspillere for Lillestrøm SK
Personer fra København
Løten ungdomsskole

Løten ungdomsskole er en ungdomsskole ligger i Løten sentrum. Løten ungdomsskole har rundt 240 elever. Skolen ble bygget i 1960. Løten folkebibliotek holder til i egne lokaler i tilknytning til ungdomsskolen. 

Skoler i Løten
Ungdomsskoler i Innlandet
Utdanning i Løten
Serie A 2022–2023

Serie A 2022–2023 er den 121 sesongen i italiensk toppdivisjon i fotball. Serien begynner 13. august 2022 og avsluttes 4. juni 2023. Regjerende mestere er  .

Klubbinfo

Trenerbytter

Tabell

Resultattabell

Referanser 

Serie A
Fotball i 2022
Fotball i 2023
Sport i Italia i 2022
Sport i Italia i 2023
Primera División (kvinner)

|Primera División {{#ifexpr:<8|/|–}}]]
}}

Primera División de la Liga de Fútbol Femenino, også kjent som Primera Iberdrola (tidligere Liga Femenina Iberdrola) av sponsorårsaker, er det øverste liganivået i spansk kvinnefotball. 

Ligaen ble startet i 1988 som Liga Nacional, og har siden gått gjennom flere endringer i format og navn. Ligaen fikk i 2020 status som profesjonell. 

Barcelona har vunnet ligaen flest ganger med sine syv titler.

UEFA-ranking (2023)
UEFA-rangering foran 2023/24-sesongen.

Vinnere

År for år 

 1988–89: Peña Barcilona
 1989–90: Atlético Villa de Madrid
 1990–91: Oiartzun
 1991–92: Añorga
 1992–93: Oroquieta Villaverde
 1993–94: Oroquieta Villaverde
 1994–95: Añorga
 1995–96: Añorga
 1996–97: Sant Vicent
 1997–98: Atlético Málaga
 1998–99: Oroquieta Villaverde
 1999–2000: Puebia
 2000–01: Levante
 2001–02: Levante
 2002–03: Athletic Club
 2003–04: Athletic Club
 2004–05: Athletic Club
 2005–06: Espanyol
 2006–07: Athletic Club
 2007–08: Levante
 2008–09: Rayo Vallecano
 2009–10: Rayo Vallecano
 2010–11: Rayo Vallecano
 2011–12: FC Barcelona
 2012–13: FC Barcelona
 2013–14: FC Barcelona
 2014–15: FC Barcelona
 2015–16: Athletic Club
 2016–17: Atlético Madrid
 2017–18: Atlético Madrid
 2018–19: Atlético Madrid
 2019–20: FC Barcelona
 2020–21: FC Barcelona
 2021–22: FC Barcelona

Norske spillere 
Flere norske spillere har hatt tilhold i Primera División:

 Caroline Graham Hansen (FC Barcelona, 2019–)
 Ingrid Moe Wold (Madrid CFF, 2020)

 Ingrid Syrstad Engen (FC Barcelona, 2021–)

 Synne Sofie Kinden Jensen (Real Sociedad, 2022–)
 Madelen Holme (Levante, 2022–)

Referanser 

Nasjonale toppdivisjoner i fotball for kvinner
Fotballserier i Spania
Madelen Holme

Madelen Koldal Holme (født 20. februar 2002) er en norsk fotballspiller som spiller for den spanske klubben Levante.

Hun spilte aldersbestemt fotball i Lysekloster og Gneist, før hun kom til Sandviken i Toppserien. Hun debuterte i Toppserien som 15-åring i 2017, og ble omtalt som en av de mest spennende unge spillerne i norsk kvinnefotball. Høsten 2018 røk hun korsbåndet i en andrelagskamp for Sandviken, noe som betydde et langt avbrekk fra fotballen. Før 2019-sesongen signerte hun for Arna-Bjørnar. Hun var tilbake på fotballbanen sent på høsten i 2019, før hun i februar 2020 røk korsbåndet i det andre kneet.

I juli 2022 signerte hun for den spanske toppklubben Levante.

Holme har landskamper for J15, J16 og J18-landslaget til Norge.

Referanser

Eksterne lenker 

 

Norske fotballspillere
Fotballspillere for Arna-Bjørnar Fotball
Norske fotballspillere i Spania
Arne Gunnes

Arne Gunnes (født 13. september 1997) er en norsk fotballspiller som spiller for Bryne Fotballklubb.

Referanser

Eksterne lenker 

Norske fotballspillere
Fotballspillere for Byåsen Toppfotball
Fotballspillere for Nardo FK
Fotballspillere for Levanger FK‎
Fotballspillere for Bryne FK
Personer fra Rennebu kommune
Ligue 1 2022–2023

Ligue 1 2022–2023, er den 85 sesongen av Ligue 1, den øverste divisjonen i fransk fotball. Sesongen begynner 8. august 2021 og avsluttes i mai 2022. Regjerende mestere er  .

Klubbinfo

Tabell

Resultattabell

Referanser 

Ligue 1
Fotball i 2022
Fotball i 2023
Sport i Frankrike i 2022
Sport i Frankrike i 2023
Ten of Diamonds (film)

Ten of Diamonds er en amerikansk stumfilm fra 1917 regissert av Raymond B. West.

Skuespillere 
 Dorothy Dalton som Neva Blaine
 Jack Livingston som Warren Kennedy
 J. Barney Sherry som Ellis Hopper
 Dorcas Matthews som Blanche Calloway
 Billy Shaw

Referanser

Eksterne lenker 

Stumfilmer fra USA
Filmer fra 1917
Eredivisie 2022–2023

Eredivisie 2021–2022 er den 67. sesongen i Eredivisie. Sesongen begynner 5. august 2022 og avsluttes 15. mai 2023. Regjerende mester er .

Klubbinfo

Tabell

Resultattabell

Referanser

Eksterne lenker 
 

Fotball i 2022
Fotball i 2023
Sport i Nederland i 2022
Sport i Nederland i 2023
Eredivisie
Italias brødre

Italias brødre (italiensk: Fratelli d'Italia, FdI) er et høyreorientert politisk parti i Italia, grunnlagt i 2012. Det er siden 2014 ledet av Giorgia Meloni, medlem av Italias deputertkammer og tidligere minister i Silvio Berlusconis fjerde regjering. Meloni var også en av partiets grunnleggere.

Partiet ble stiftet i 2012 under navnet Fratelli d'Italia – Centrodestra Nazionale (FdI-CN), der Meloni var en av stifterne. Fratelli d'Italia er identisk med tittelen på Italias nasjonalsang. Det er ansett å være en arvtaker etter Benito Mussolinis Movimento Sociale Italiano (MSI). I partiets logo finnes flammen over Mussolinis grav, slik den også var det i MSIs partilogo. Det var i 2022 ikke uvanlig å se partimedlemmer gjøre en «romersk hilsen» (saluto romano) med utstrakt høyre arm. Det ble sunget lovsanger over Mussolini.

Partiet ble i 2021 av Cambridge University Press, vurdert som å tilhøre det radikale høyre og å innta en myk («soft») euroskeptisk innstilling. Partiet er på europeisk plan tilknyttet Europeiske konservative og reformatorer. Partiets leder Meloni ble per 2022 ansett å være tilhenger av demokratiet og rettsstaten, og hadde gitt uttrykk for at rasister, antisemitter og nynazister ikke hadde noen plass i partiet.

Referanser

Eksterne lenker 
 

Politiske partier etablert i 2012
Politiske partier i Italia
2012 i Italia
Stange skole (Stange)

Stange skole  er en barneskole som ligger på Stangebyen i Stange kommune. Skolen ligger ved Stange stasjon.
Stange skole er den største barneskolen i Stange kommune. Stange svømmehall ligger også på skoletomta.

Skoler i Stange
Barneskoler i Innlandet
Stange svømmehall

Stange svømmehall er en kommunal svømmehall i Stangebyen, På dagtid benyttes svømmehallen av skolene i Stange, mens det er Stange svømming som har ansvaret for driften på kveldstid.

Eksterne lenker 
 

Idrettsanlegg i Stange
Svømmehaller i Norge
Suksessterte

En suksessterte eller suksesskake (også noen ganger kalt for kake med gul krem eller Vadsø-kake) er en skandinavisk kake med mandelbunn. Kaken har som regel to lag: en mandelbunn og et eggebasert kremlag. Dekor på det øverste laget kan komme i form av blant annet spiselige blomster, mandelflarn, nøtter og sjokoladepulver eller -striper, men det er også vanlig å presentere kaken uten dekor på topplaget.

Suksessterte har også inspirert små konfektbiter som kalles for «gule bomber», som bruker samme gul krem i en makron-lignende utforming.

Opphav 
Opphavet til kaken er noe uklart, hvor noen kilder viser til norsk opprinnelse, mens andre mot svensk. 

Mona Bristøl ved det VG-eide nettstedet Godt.no nevner at kaken har en tilknytning til Finnmark, hvor noen kaller den «Vadsø-kake» (til tider kreditert til bakeriet Hildonen). I samme artikkel er det pekt til at kaken er blitt laget i Sør-Varanger før 1930. Henry Notaker nevner sine funn i samme artikkel på Godt.no: I følge Notaker er suksessterte først sett i 1962-utgivelsen «Den lille bakeboken», som er en norsk oversettelse av svenske «Den lilla bakboken», og hevder at kaken antageligvis kommer fra Sverige, da med lokalt navn «Oskar den andres terte» eller «Kung Oscars tårta». Begge kakene har store likheter, der Oskar den andres terte gjerne benytter mandelkrokan eller -nougat i tillegg, og til tider bringebær.

Referanser 

Kaker
Svensk mat
Norsk mat
Jonas Vågen

Jonas Eide Vågen (født 3. mars 2000) er en norsk fotballspiller som spiller for Åsane Fotball.

Referanser

Eksterne lenker 
 

Norske fotballspillere
Fotballspillere for Åsane Fotball
Personer fra Vaksdal kommune
Fotballfamilien Flo

Fotballfamilien Flo har sitt opphav fra bydga Flo i Stryn, der alle har spilt, eller spiller fotball på et høyt nivå. 

Flo-familien fikk oppmerksomhet siden så mange fra samme familie presterte samtidig på et høyt nivå. Jostein og Tore André og Håvard fikk 53, 76 og 26 kamper for landslaget. I kamp mot Marokko i 2003 var alle tre i troppen samtidig.

Etter dette har også Håvards nevø, Per Egil Flo spilt for landslaget, og media følger med neste generasjon med fotballspillere i Flo-familien.

Slektstre 

 Johan Flo
 Andreas Flo, g.m. Torlaug Flo
 Kjell Rune Flo (f. 1961)
 Ulrik Flo (f. 1988)
 Jostein Flo (f. 1964), tidl. samboer med Trine Grung (f. 1971), journalist (to barn)
 Jarle Flo  (f. 1970)
 Mathias Flo (f. 1996)
 Tore André Flo (f. 1973)
 Per Flo, g.m. Annlaug Flo
 Kjetil Flo (F. 1967)
 Per Egil Flo (f. 1989)
 Håvard Flo (f. 1970)
 Fredrik Flo (f. 1996)

Referanser
Freya (hvalross)

Freya (ca. 2016–2022) var en hvalross, et hunndyr, som i 2019, 2020, 2021 og 2022 ble observert i flere land rundt Nordsjøen og som fikk stor oppmerksomhet i media. Hvalross lever vanligvis ved iskanten og blant drivisen i Arktis. Freya var gjenkjennelig ved en hvit flekk ved nesen og et arr på venstre luffe. 

Første registrering i Artsobservasjoner av denne hvalrossen ble foretatt 25. desember 2019 på Sørrollnes i Troms. I februar og mars 2021 ble hvalrossen, som senere fikk navnet Freya, observert i Nørre Vorupør på vestkysten av Jylland. Det var da over ti år siden forrige hvalrossobservasjon på danskekysten.

Navnet Freya fikk hvalrossen etter en navnekonkurranse i kringkastingsselskapet Omrop Fryslân i Friesland i Nederland høsten 2021. I Nederland ble hvalrossen først observert den 20. september 2021 på øya Schiermonnikoog (vestfrisisk: Skiermûntseach) som er den østligste bebodde frisiske øya i Nederland. Da var det 23 år siden det sist var observert en hvalross i Nederland.

I januar, februar og mars 2022 ble Freya, der kalt Freja, observert i Hvide Sande, Thorsminde og Hirtshals i Danmark. Freya ble også observert i Tyskland, Skottland, Shetland og Sverige.

Avlivning i Norge i 2022 

I juni 2022 oppholdt dyret seg i Kragerø der hun brukte småbåter som hvileplass. Det samme skjedde seinere på sommeren i Frognerkilen i Oslo. Freya oppholdt seg også ved Kadettangen ved Sandvika i Bærum. Den 14. august 2022 ble Freya avlivet av Fiskeridirektoratet i Frognerkilen. Begrunnelsen var at menneskers liv og helse kunne komme i fare.

Dyrevernorganisasjonen Noah stiller spørsmål om lovligheten av skytingen av Freya. Norge er bundet av Bernkonvensjonen og kan ikke ta livet av truede dyr uten hjemmel, uttalte veterinær Siri Martinsen i organisasjonen. Argumentasjonen som føres av Fiskeridirektoratet er ikke holdebar, lovene det henvises til er ikke relevante. Noah kan derfor ikke se at direktoratets hadde noen hjemmel til å avlive Freya, sier Martinsen. Saken er slått stort opp i New York Times.

Referanser

Eksterne lenker 
 Artikler om Freya hos NRK
 Kart over Freyas rute ved Rune Aae

Berømte dyr
Seler
2019 i Norge
2021 i Danmark
2021 i Nederland
2022 i Danmark
2022 i Norge
The Terror (1917)

The Terror er en amerikansk stumfilm fra 1917 regissert av Raymond Wells.

Skuespillere 
 Jack Mulhall som Chuck Connelly
 Grace MacLaren som Maggie Connelly
 Virginia Lee som Annie Mangan
 Malcolm Blevins som Jim Canford
 Hugh Hoffman som Jerome Travers

Referanser

Eksterne lenker 

Stumfilmer fra USA
Filmer fra 1917
Embet Ilen

Embet Ilen (ca 1801–1851) var en kvinne fra Marab Mallash-regionen, i grenseområdet mellom Eritrea og Etiopia, som huskes som politisk leder.

Hun ble giftet bort til Ayte Seolomon, som regjerte over regionen. Hun gikk inn i politikken for å hevne sin manns militære nederlag, og ledet selv mennene i kamp. Etter å ha inngått en allianse med herskeren i Tigray, fikk hun tittelen guvernøren av Asmara-regionen. Hun var aktiv som leder og hærfører gjennom 1830-åra. I 1840 overlot hun styret til sønnen  Woldemichael Solomon, og trakk seg tilbake som nonne i St Marie de Hazzega-klosteret. Hun blir siden oppsøkt her av sine fiender, og flyktet. Til sist blir hun torturert til døde.

Se også 
 UNESCOs liste over kvinner i afrikansk historie

Referanser 

Etiopias historie
Eritreas historie
4Gamer.net

4Gamer.net er et japansk nettsted som tar for seg videospill. Det er drevet av Aetas Inc. og ble grunnlagt 18. august 2000.

Referanser

Eksterne lenker 

 

Videospillnettsteder
Etableringer i 2000
Geiteryggen (Skien)

Geiteryggen er en moreneås som ligger i utkanten av Skien by, i Skien kommune, tidligere i Solum. 

Geiteryggen som begrep strakk seg opprinnelig som en skarp høyde mellom områdene Moflata og Brekka, men senere er begrepet utvidet til å gjelde større områder enn det opprinnelige. Etter istiden lå her igjen store mengder sand- og gruslag som dannet åsen, og som i dag har naturvitenskaplig verdi som israndslokalitet, men også som utfarts- og opplevelsesområde.

Geiteryggen har vært trafikalt bindepunkt mellom Fjære og Nordsjø i vest til havner og lasteplasser i øst. På midten av 1800-tallet ankom fra England til Skien et dampskip i hundrevis av deler. Disse ble fraktet over Geiteryggen og ned til Gåsodden ved Fjærekilden, hvor skipet (Statsråd Stang) ble satt sammen, og gjort klart til bruk på Nordsjø i 1851. Det var også planer om å forbinde Skien med seilasen på Fjærekilen og Nordsjø via en jernbaneforbindelse over Geiteryggen.

Siden den gang har de mange veiene fått navn: Geiteryggveien, navngitt i 1961, strekker seg fra Brekka i vest over ryggen for å ende i Bakkane i øst ved Geiteryggens fot. 

Foruten boliger og naturområder, finnes på Geiteryggen lufthavn, speedway- og øvingsbaner for bilister. Skyggestein grustak har avgitt betydelige masser i løpet av de siste 50-60 årene.

Referanser 

Skiens geografi
Cat Ferguson

Cat Ferguson (født 27. april 2006 i Steeton) er en britisk syklist, som deltar i landevisritt og cyclocross. Hun sykler for Storey Racing.

Idrettskarriere 
Fergusom ble britisk U16-mester i cyclocross i januar 2022. Hun deltok i sykling under Sommer-EYOF 2022 (European Youth Olympic Festival), og vant der temporittet i jenteklassen.

Referanser

Eksterne lenker 
  Profil hos Storey Racing
  Profil hos British Cycling

Britiske syklister
Thaïs (italiensk film fra 1917)

Thaïs er en italiensk stumfilm fra 1917, regissert av Anton Giulio Bragaglia.

Handling 
Den vakre slaviske grevinnen Vera Preobrajenska (fremstilt av Thaïs Galitzy) er en forfører av gifte ektemenn, og hun fører dem snart til randen av ruiner.

Vera bestemmer seg for at hennes neste offer skal være grev San Remo, elskeren til hennes beste venninne: grevinnen Bianca Stagno-Bellincioni (fremstilt av Ileana Leonidoff) men Bianca, midt i en depresjon, faller av hesten sin og dør av skadene. Vera føler seg ansvarlig for alle problemene hun har forårsaket, og hun begår deretter selvmord.

Referanser

Eksterne lenker 

Italienske stumfilmer
Filmer fra 1917
Stum-science fiction-filmer
Gjørokrati

Gjørokrati er en organisasjonsform hvor individer uavhengig velger og utfører sine oppgaver. Ansvaret ligger hos personene som handler, og ikke i noen valgte eller bestemte stillinger. Opprinnelig ble denne modellen utviklet av Sean Haugh og Michael Gilson-De Lemos i Det amerikaske libertarianske parti. Begrepet har vært brukt innen åpen kildekode og wikibevegelsen. Styreformen innebærer at de som ønsker noe gjort også i stor grad gjør det og får bestemme hvordan prosessen blir gjort. Det er vanlig innen prosjekter basert på frivillighet og dugnadsånd.

Skolelinux er et eksempel på et prosjekt som er basert på gjørokrati.

Se også 
 Adhockrati

Referanser 

 Lars Heitmann: Eine Gesellschaft nach dem Geld? Geschichtlicher Ort, Ausprägungen und Perspektiven gegenwärtiger Ansätze postmonetären Wirtschaftens. In: Postmonetär denken: Eröffnung eines Dialogs, Springer Fachmedien, Wiesbaden 2019, S. 52f.
 Anja Adler: Liquid Democracy in Deutschland: Zur Zukunft digitaler politischer Entscheidungsfindung nach dem Niedergang der Piratenpartei. transcript Verlag, Bielefeld 2018, S. 114f., 122f., 127–133

Styreformer
God of War Ragnarök

God of War Ragnarök er et kommende action-eventyrspill utviklet av Santa Monica Studio og vil bli publisert av Sony Interactive Entertainment (SIE). Spillet har global lansering den 9. november 2022 for PlayStation 4 (PS4) og PlayStation 5 (PS5). Det blir  den niende utgaven i God Of War-serien, og oppfølgeren til God Of War fra 2018. Spillet er løselig basert på Norrøn mytologi og vil er lokalisert til det gamle Skandinavia. God of War Ragnarök vil inneholde de samme hovedpersonene som den forrige utgaven, Kratos og tenåringssønnen Atreus. Spillet vil være det siste i serien som tar for seg den norrøne tidsalderen, og vil dekke ragnarok, en rekke hendelser som fører til dommedagen og innebærer dødsfallene til de norrøne gudene, som ble spådd i det forrige spillet etter at Kratos drepte æsen Balder.

I månedene etter spillets kunngjøring i september 2020 betegnet mange spilljournalister og nettsteder oppfølgeren som et av de mest etterlengtede spillene. God of War Ragnarök vant priser for Most Wanted Game og mest forventede spill fra 2020 Golden Joystick Awards og PlayStation.Blogg. Det var opprinnelig planlagt for en 2021-utgivelse, men ble forsinket delvis på grunn av virkningen av COVID-19-pandemien, og også på grunn av stemmeskuespilleren Christopher Judges helseproblemer i august 2019.

Premiss 
Tre år etter hendelsene i forrige spill nærmer det seg slutten på den lange vinteren som strekker seg over tre somre. Slutten på Fimbulvinter er begynnelsen på den spådde dommedagen, ragnarok. Kratos og hans tenåringssønn Atreus må krysse de ni rikene for å finne en måte å forhindre ragnarok. Deres reise leder dem til den krigsguden Ty som tidligere ble antatt å være død. Deres konflikt vil være med tordenguden Tor og den tidligere allierte Frøya, som søker hevn etter at hennes sønn Balder døde.

Referanser

Eksterne lenker 
 

Videospill utviklet i USA
PlayStation 5-spill
PlayStation 4-spill
Action-eventyrspill
Hack and slash-spill
God of War
Golden Joystick Awards-vinnere
Edgar Savisaars regjering

Edgar Savisaars regjering var Estlands regjering fra 3. april 1990 til 30. januar 1992. Regjeringen styrte i en overgangsperiode mellom oppløsningen av Sovjetunionen og etableringen av Estlands folkevalgte organer. Regjeringen hadde basis i protopartiet Folkefronten.

Den 30. mars 1990 erklærte Det øverste sovjet i Den estiske sosialistiske sovjetrepublikk at Estland var ulovlig okkupert av Sovjetunionen. Få dager senere overtok Folkefrontens leder Edgar Savisaar som formann i ministerrådet etter «reformkommunisten» Indrek Toome. Folkefronten opptrådte sjelden disiplinert, og Savisaar, som selv var omstridt innen bevegelsen, ble valgt med knappest mulig flertall i Det øverste sovjet.

I mai 1990 var Moskva-tro demonstranter klare til å ta seg inn i regjeringsbygningene i Castrum Danorum (Toompea) i Tallinn. Savisaar oppfordret i radio folket til å forsvare statsorganene mot kuppforsøk, og 15–20 000 sivilister strømmet til og presset demonstrantene tilbake uten å bruke vold.

Etter kuppforsøket i Sovjetunionen i august 1991 ble Estland gjenopprettet som en selvstendig republikk. Det øverste sovjet omdannet seg selv til parlament inntil de første frie parlamentsvalgene kunne holdes. Formannen i ministerrådet, Savisaar, ble Republikken Estlands statsminister. Den tidligere formannen i Det øverste sovjet, Arnold Rüütel, fungerte som Republikken Estlands president.

Savisaar styrte under vanskelige økonomiske forhold med varemangel og hyperinflasjon. Savisaar meldte sin avskjed som statsminister den 23. januar 1992, etter at han ikke fikk parlamentets støtte for sin krisepolitikk. Parlamentet gav regjeringsoppdraget til Savisaars transport- og kommunikasjonsminister, Tiit Vähi.

Referanser 

Estiske regjeringer
1990 i Estland
1991 i Estland
1992 i Estland
Politikk i 1990
Politikk i 1991
Politikk i 1992
Michael Daingerfield

Michael Deingerfield (født 1970) er en canadisk stemmeskuespiller.

Eksterne lenker 
 
 

Canadiske skuespillere
Biri ungdomsskole

Biri ungdomsskole er en ungdomsskole som ligger sentralt i Biri, ei bygd midt i mellom Gjøvik og Lillehammer. Elevene kommer i hovedsak fra barneskolene Redalen skole, Skrinnhagen skole og tidinger Biristrand skole fram til 2022 da ble skolen laget ned. Biri ungdomsskole ble bygd i 1974 og i 2012 ble skolen renovert og påbygd.

Referanser 

Ungdomsskoler i Innlandet
Skoler i Gjøvik
Utdanningsinstitusjoner etablert i 1971
Biristrand skole

Biristrand skole er en tidligere barneskole som lå på Biri i Gjøvik kommune. Skolen ble etablert i november 1893 og nedlagt i juni 2022. Elevene ble overført til Skrinnhagen skole. Skolen hadde lysløypa rett utenfor, og en egen skibakke med trekk og flombelysning.

Historie 
Da Biristrand skole stod ferdig i 1893 hadde den to klasserom og leilighet for både lærer og lærerinne. I 1900 gikk det hele 112 barn på skolen, men i 1988/89 var elevtallet nede i 43. På grunn av lavt elevtall har skolen flere ganger de senere årene vært truet med nedlegging.

Fredag 17. juni 2022 var den siste skoledag for elevene ved Biristrand skole. Da var 129 år lang skolehistorie i Biristrand kommet til vegs ende.

Referanser 

Barneskoler i Innlandet
Skoler i Gjøvik
Utdanningsinstitusjoner etablert i 1893
Utdanningsinstitusjoner nedlagt i 2022
Kaja Kallas’ andre regjering

Kaja Kallas’ andre regjering tiltrådte som Estlands regjering den 18. juli 2022. Regjeringen utgår fra Det estiske reformpartiet, Fedreland (Isamaa) og Det sosialdemokratiske partiet, som sammen har flertall i Estlands riksdag. Reformpartiets leder Kaja Kallas er regjeringssjef.

Kaja Kallas’ første regjering brøt sammen i løpet av sommeren 2022. At Det estiske senterpartiet stemte imot et lovforslag på utdannelsesområdet fikk Kallas til å avskjedige samtlige av partiets regjeringsmedlemmer. Kallas henvendte seg så til kristendemokratene og sosialdemokratene om regjeringssamtaler, som etter en drøy måned endte med en ny regjeringsdannelse.

Referanser 

Kallas andre
Politikk i 2022
2022 i Estland